El Faro Asturiano

El Faro Asturiano fui un jornal anformatibo i político salido an Uviéu antre 1856 i 1873. Era defenido cumo un jornal de antresses morales i materiales de amboras i dibulgaçones.

L sou salimiento era rializado de quinze an quinze dies, tenendo l sou ampeço an 5 de maio de 1856. Adespuis passou a ser salido trés bezes por més i an 1 de márcio de 1860, passou a ser salido todos ls dies. El Faro, l jornal más amportante de las Stúrias ne l seclo XIX, fui eiditado puls armanos Protasio i Gumersindo González Solís; l purmeiro deilhes fui l diretor de l jornal anté 1868. L jornal tenie un tamanho de 34 x 50 cm, cun quatro páiginas (la quarta dedicada pa las dibulgaçones comerciales) an cinco quelunas. Ua catalogaçon de 1865 cunsidrou este jornal cumo l quarto jornal porbincial mais amportante de Spanha.

L jornal era de tendença cunserbadora i agrupaba pessonas católicas. Fizo campanhas de forma custante i partecipou an çcutimientos.

La reboluçon de 1868 fizo l jornal caer, puis las tendenças políticas fúrun mudadas. Muita giente saliu de l jornal, i ls carlistas criórun l jornal La Unidad i ls democratas l El Eco de Asturias.

Catadorie:Jornales an castelhano
Catadorie:Stúrias